《至节矣犹未见梅颇形思渴书呈斯远滕兄主簿前》
宋代·赵蕃

言归虽故栖，雅志亦良友。
奈何数诗筒，不得屡杯酒。
纵云三十里，每见莫能久。
是以朝暮间，想思辄成又。
去年梅花作，佳处犹在口。
今年梅花期，抚事才转首。
翩思接中屦，兀若限林薮。
君行集彤庭，我政安瓮牖。
西湖觅林逋，东阁怀杜叟。
寒岁识松坚，同心见兰臭。
前朝习凿齿，书来问安否。
并话罗浮山，搞尘应抖擞。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。